მანჭკვალისებრი აბლაბუდიანი სოკო

**მანჭკვალისებრი აბლაბუდიანი სოკო** () — სოკოს სახეობა აბლაბუდიანი სოკოების () გვარისა, რომლის გავრცელების არეალი მოიცავს ევროპას, ცენტრალურ აფრიკას, აზიასა და ჩრდილოეთ ამერიკას.

საჭმელი სოკოა. ზოგიერთო წყარო არასაჭმელ სოკოდ მიიჩნევს. იზრდება ფოთლოვან და შერეულ ტყეებში, ზაფხულიდან შემოდგომამდე. მიკორიზას ქმნის არყთან.

სოკო პირველად აღწერა შვედმა მიკოლოგმა ელიას მაგნუს ფრისმა 1818 წელს როგორც *Agaricus armillatus*, ხოლო 1838 წელს თავადვე გადაიტანა კორტიანარიუსის გვარში.

**სამეცნიერო სინონიმები**:
* 
* 
* 
* 

## აღწერა 
ფირფიტებიანი ქუდიანი სოკოა წითელ-ნარინჯისფერი აბლაბუდიანი საბურველით. ქუდის დიამეტრი — 5-11 სმ, მოყვითალო-მოწითალო, ყვითელ-ყავისფრამდე. ნორჩობაში ამოზნექილი, შემდეგ ბრტყლად ამოზნექილი, ფართო ბორცვაკით ცენტრში, ოდნავ ჰიგროფანული. ცენტრში ხშირად წვრილქერცლოვანი, კიდეებთან ახლოს ბოჭკოვანი, კიდეებთან ხშირად ახასიათებს საბურველის ნარჩენები.

ჰიმენოფორი — ფირფიტებიანი, ფირფიტები შეზრდილია კბილით, საშუალო სიხშირის. ნორჩობაში მოყავისფრო, სიმწიფეში ჟანგისფერ-ყავისფერი.

რბილობი — არაერთგვაროვანი შეფერილობის, ნოტიო ამინდში მომურო, გაშრობის შემდეგ მოთეთრო, ნესტის სუნით.

ფეხის სიგრძე — 7-20 სმდე, სისქე — 1-1,5 სმ-მდე, გურზისებრი დაბოლოებით, აბრეშუმისებრ-ბოჭკოვანი, მონაცრისფრო-ყავისფერი, მკაფიოდ გამოხატული წითელ-ნარინჯისფერი ზოლებით.

სპორების ფხვნილი — ჟანგისფერ-ყავისფერი. სპორები — 9-12,5×6,5-7 მკმ ელიფსისებური, მეჭეჭებიანი ზედაპირით. ჰეილოცისტიდების გარეშე.

## მსგავსი სახეობები 
მანჭკვალისებრი აბლაბუდიანი სოკო სხვა ახლოს მდგომი სახეობებისგან ადვილად გაირჩევა ფეხზე მკაფიოდ გამოხატული ნარინჯისფერ-წითელი ფერის ზოლების ქონით. 

Cortinarius bovinus a1 (5).JPG|*Cortinarius bovinus*
2010-10-07 Cortinarius callisteus (Fr.) Fr 117639.jpg|*Cortinarius callisteus*
Cortinarius crassus (31679514003).jpg|*Cortinarius crassus*
Cortinarius illuminus Fr 75343.jpg|*Cortinarius illuminus*
2013-08-14 Cortinarius limonius (Fr.) Fr 361132.jpg|*Cortinarius limonius*
Saffron Colored Cort, Cortinarius croceofolius (8691958091).jpg|*Cortinarius malicorius*
Cortinarius pholideus G2.jpg|*Cortinarius pholideus*
Cortinarius-rubellus064.jpg|*Cortinarius rubellus*
Cortinarius trivialis - Cortinario viscoso (11088515763).jpg|*Cortinarius trivialis*
Cortinarius vibratilis 110921wb.JPG|*Cortinarius vibratilis*

## ეკოლოგია და გავრცელება 
ფართოდაა გავრცელებული ევრაზიისა და ჩრდილოეთ ამერიკის ჰოლარქტიკულ ზონაში. გავრცელების არეალი აგრეთვე მოიცავს ცენტრალური აფრიკას.

იზრდება ფოთლოვან და შერეულ ტყეებში, გზების გასწვრივ, მჟავე ნიადაგზე. მიკორიზას ქმნის არყთან.

**სეზონი** — ზაფხულიდან შემოდგომამდე.

## კვებითი ღირებულება
საჭმელი სოკოა. გამოიყენება ახალი. ზოგიერთი წყარო არასაჭმელ სოკოდ მიიჩნევს.

კვლევებით დადგინდა, რომ მანჭკვალისებრი აბლაბუდიანი სოკო მცირე რაოდენობით შეიცავს მიკოტოქსინ ორელანინს.

## გალერეა

ფაილი:Cortinarius.armillatus2.-.lindsey.jpg|
ფაილი:Cortinarius armillatus gills (4036979833).jpg|
ფაილი:2013-08-29 Cortinarius armillatus (Alb. & Schwein.) Fr 362389.jpg|
ფაილი:Cortinarius armillatus (15125498469).jpg|
ფაილი:Cortinarius_armillatus_(Fr.)_Fr_657419.jpg|
ფაილი:Cortinarius armillatus a1 (3).JPG
ფაილი:Cortinarius armillatus a1 (1).JPG
ფაილი:Cortinarius.armillatus.-.lindsey.jpg

## ლიტერატურა 
* 
* 

## რესურსები ინტერნეტში
*
*

## სქოლიო
კატეგორია:საჭმელი სოკოები
კატეგორია:აბლაბუდიანი სოკოები